paragraph_text: Kibungo je najveći grad u ruandskoj Istočnoj provinciji i sjedište distrikta Ngoma. Do 2006. i administrativnog preustroja Ruande bio je sjedište provincije Kibungo. Nalazi se na nadmorskoj visini od 1630 metara, 30-ak km sjeverno od tromeđe Ruanda-Tanzanija-Burundi i 100-ak km istočno od glavnog grada, Kigalija. Grad je podijeljen u dva dijela: jedan je izgrađen oko glavne, a drugi oko sporedne ceste.